Document ID: 31996L0016

Reference:
EUR-Lex - 31996L0016 - LV
Svarīgs juridisks paziņojums
|
31996L0016
Oficiālais Vēstnesis L 078 , 28/03/1996 Lpp. 0027 - 0029
Padomes Direktīva 96/16/EK(1996. gada 19. marts),par statistiskajiem apsekojumiem attiecībā uz pienu un piena produktiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Padomes 1972. gada 31. marta direktīva 72/280/EEK par dalībvalstīm veicamajiem statistiskajiem apsekojumiem attiecībā uz pienu un piena produktiem ir vairākas reizes grozīta; tā kā sakarā ar jauniem grozījumiem caurskatāmības nolūkos vajadzīgs pārformulēt minētās direktīvas noteikumus;tā kā, lai veiktu uzdevumus, ko tai uzliek Līgums un Kopienas noteikumi par kopējo piena un piena produktu tirgus organizāciju, Komisijai jābūt pieejamai drošai informācijai par piena ražošanu un izmantošanu, regulārai un drošai īstermiņa informācijai par piena piegādi uzņēmumiem, kas apstrādā vai pārstrādā pienu, kā arī par piena produktu ražošanu dalībvalstīs;tā kā apsekojumi par piena ražošanu un izmantošanu saimniecībā jāveic saskaņā ar vienādiem kritērijiem un precīzāk, un visās dalībvalstīs, kuras pārstrādā pienu, jāveic ikmēneša apsekojumi;tā kā, lai iegūtu salīdzināmus rezultātus, jānosaka kopīgi kritēriji attiecībā uz apsekojamo jomu, pazīmēm un apsekojuma procedūru;tā kā iepriekšējo noteikumu īstenošanā uzkrātā pieredze rāda, ka būtu derīgi vienkāršot noteikumus, jo īpaši atceļot prasību iesniegt iknedēļas rezultātus;tā kā, ņemot vērā pieaugošo piena proteīna saturu piena produktos, jāveic atbilstīgi pasākumi;tā kā, lai atvieglotu šīs direktīvas noteikumu īstenošanu, jāturpina ciešā dalībvalstu un Komisijas sadarbība, jo īpaši Lauksaimniecības statistikas pastāvīgajā komitejā, kas izveidota ar Lēmumu 72/279/EEK [3],IR PIEŅĒMUSI ŠO DIREKTĪVU.1. pantsDalībvalstis:1) apseko 2. pantā norādītās apsekojumu vienības, lai iegūtu 4. pantā minētos datus, un informē Komisiju par mēneša, gada un trīs gadu rezultātiem;2) veic ikgadējus apsekojumus attiecībā uz piena ražošanu un izmantošanu lauku saimniecībās, kā noteikts saskaņā ar 7. pantā paredzēto procedūru;3) ar Komisijas piekrišanu var izmantot datus no citiem oficiāliem avotiem.2. pantsApsekojumi, kas minēti 1. panta 1. punktā, aptver:1) uzņēmumus vai lauku saimniecības, kas iepērk pilnpienu vai atsevišķos gadījumos piena produktus vai nu tieši no lauku saimniecībām vai arī no 2. punktā minētajiem uzņēmumiem ar mērķi pārvērst tos piena produktos;2) uzņēmumus, kas savāc pienu vai krējumu ar mērķi visu vai daļu no tā bez pārstrādes nodot 1. punktā minētajiem uzņēmumiem.Dalībvalstis veic visus nepieciešamos pasākumus lai, ciktāl iespējams, izvairītos no rezultātu pārklāšanās.3. pants1. Šajā direktīvā "piens" ir govs, aitas, kazas un bifeļmātes piens. 4. panta 1. punkta a) apakšpunktā paredzētie apsekojumi aptver tikai govs pienu un produktus, kas ražoti tikai un vienīgi no govs piena.2. To piena produktu sarakstu, kurus aptver apsekojumi, pieņem saskaņā ar 7. pantā noteikto procedūru. Šo sarakstu var grozīt saskaņā ar to pašu procedūru.3. Rezultātu paziņošanā izmantojamās standarta definīcijas attiecībā uz dažādajiem produktiem izveido saskaņā ar 7. pantā noteikto procedūru.4. pants1. Apsekojumiem, kas minēti 1. panta 1. punktā, jāietver vismaz turpmāk a), b) un c) apakšpunktā minētā informācija.Aptaujas jāsastāda tā, lai izvairītos no pārklāšanās.Informācija attiecas uz:a) mēneša rezultātos:(i) savāktā piena un krējuma daudzumu un tauku saturu, kā arī proteīna saturu savāktajā govs pienā;(ii) noteiktu svaigu piena produktu daudzumu, kuri pārstrādāti un gatavi piegādei, un noteiktu saražoto piena produktu daudzumu;b) gada rezultātos:(i) savāktā piena un krējuma daudzumu, tauku saturu un proteīna saturu;(ii) apstrādāto svaigo piena produktu daudzumu, kuri ir gatavi piegādei, un citu saražoto piena produktu daudzumu, kas sadalīts pa tipiem;(iii) pilnpiena un vājpiena izmantošanu par izejvielu, kā arī piena produktu ražošanā izmantoto taukvielu saturu;c) trīs gadu rezultātos (kopš 1997. gada 31. decembra):2. pantā minēto apsekojuma vienību skaitu, kas sadalīts pa lieluma klasēm.2. Lai trīs gadu laikā kopš šīs direktīvas stāšanās spēkā analizētu iespēju paplašināt b) apakšpunktā minēto ikgadējo statistisko informāciju, ietverot galveno piena produktu proteīna saturu, dalībvalstis šajā laikā veic eksperimentālus apsekojumus vai pētījumus par šā mērķa sasniegšanu. Saskaņā ar 7. pantā noteikto procedūru, Komisija katram no šiem trim gadiem nosaka darba programmu.Dalībvalstis katru gadu iesniedz Komisijai ziņojumu par šīs programmas īstenošanu, ietverot pieejamos statistiskos datus un tās skaidrošanai nepieciešamo informāciju.5. pants1. Neņemot vērā šā punkta otro daļu, 1. panta 1. punktā minētie apsekojumi ir pilnīgi attiecībā uz pienotavām, kuras savāc vismaz 95 % no dalībvalstī savāktā govs piena, šo bilanci novērtējot, pamatojoties uz tipiskiem paraugiem vai citiem avotiem.Dalībvalstis var veikt 4. panta 1. punkta a) apakšpunktā minētos mēneša apsekojumus kontrolapsekojumu formā. Tādā gadījumā izlases kļūda nedrīkst pārsniegt 1 % no kopējā valsts savākuma (ar ticamību 68 %).2. Dalībvalstis veic vajadzīgos pasākumus, lai iegūtu pilnīgus un pietiekami precīzus rezultātus. Tās metodoloģiska ziņojuma formā nosūta Komisijai visu informāciju, kas ļauj novērtēt nosūtīto rezultātu precizitāti, jo īpaši:a) izmantotās aptaujas;b) piesardzības pasākumus, lai izvairītos no pārklāšanās;c) metodes, kas izmantotas iegūto datu transponēšanā no aptaujas Kopienas tabulās.Metodoloģiskos ziņojumus, datu pieejamību un uzticamību, kā arī jebkurus citus ar šīs direktīvas īstenošanu saistītus jautājumus izskata vienreiz gadā attiecīgā Lauksaimniecības statistikas pastāvīgās komitejas darba grupā. Pirmo metodoloģisko ziņojumu Komisijai nosūta vēlākais līdz tā gada beigām, kas ir nākamais pēc šīs direktīvas spēkā stāšanās gada.6. pants1. Datu nosūtīšanas tabulas sagatavo saskaņā ar 7. pantā noteikto procedūru.Šīs tabulas var grozīt saskaņā ar minēto procedūru.2. Dalībvalstis 3. punktā minētos rezultātus, ieskaitot datus, kurus valstu likumos uzskata par konfidenciāliem vai kam piemēro noteikumus par statistikas konfidencialitāti, nosūta atbilstīgi Padomes 1990. gada 11. jūnija nolikumam (Euratom, EEK) par tādu datu pārsūtīšanu Eiropas Kopienu Statistikas birojam, uz kuriem attiecas statistikas konfidencialitāte [4].3. Dalībvalstis Komisijai nosūta, cik drīz vien iespējams pēc informācijas apkopošanas un vēlākais:a) četrdesmit piecas dienas pēc atskaites iesniegšanas mēneša beigām 4. panta 1. punkta a) apakšpunktā minētos ikmēneša rezultātus;b) atskaites iesniegšanas gadam sekojošajā jūnijā:- 4. panta 1. punkta b) apakšpunktā minētos ikgadējos rezultātus;- 4. panta 2. punktā minēto ziņojumu par direktīvas ieviešanu;c) septembrī nākamajā gadā pēc atskaites iesniegšanas datuma 1. panta 2. punkta un 4. panta 1. punkta c) apakšpunktā minētos rezultātus.4. Komisija apkopo dalībvalstu iesniegto informāciju un paziņo tām vispārējos rezultātus.7. pants1. Gadījumos, kad jāievēro šajā pantā paredzētā procedūra, Lauksaimniecības statistikas pastāvīgās komitejas (še turpmāk "komiteja") priekšsēdētājs pēc savas iniciatīvas vai pēc dalībvalsts lūguma tūlīt nodod jautājumus izskatīšanai komitejā.2. Komisijas pārstāvis iesniedz komitejā veicamo pasākumu projektu. Komiteja sniedz atzinumu par šo projektu laikā, ko priekšsēdētājs var noteikt atkarībā no jautājuma steidzamības. Atzinumu sniedz ar balsu vairākumu, kas Līguma 148. panta 2. punktā noteikts gadījumiem, kad Padome pieņem lēmumus pēc Komisijas priekšlikuma. Dalībvalstu balsis komitejā vērtē, kā noteikts minētajā pantā. Priekšsēdētājs nebalso.3. a) Komisija pieņem paredzētos pasākumus, ja tie saskan ar komitejas atzinumu.b) Ja paredzētie pasākumi nesaskan ar komitejas atzinumu vai ja atzinums nav sniegts, Komisija tūlīt iesniedz Padomei priekšlikumu par veicamajiem pasākumiem. Padome lemj ar kvalificētu balsu vairākumu.c) Ja trīs mēnešus pēc priekšlikuma iesniegšanas Padome nav pieņēmusi lēmumu, paredzētos pasākumus pieņem Komisija.8. pantsNe vēlāk kā 1999. gada 1. jūlijā Komisija iesniedz Padomei ziņojumu par šīs direktīvas īstenošanā iegūto pieredzi. Vienlaikus tā iesniedz 4. panta 2. punktā minētās analīzes rezultātus, ja vajadzīgs, kopā ar priekšlikumiem par attiecīgo periodu.9. pants1. Ar 1997. gada 1. janvāri tiek atcelta Direktīva 72/280/EEK.2. Atsauces uz atcelto Direktīvu 72/280/EEK attiecas uz šo direktīvu.10. pants1. Dalībvalstīs līdz 1997. gada 1. janvārim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības.Dalībvalstīm pieņemot šos noteikumus, tajos jābūt atsaucei uz šo direktīvu, vai arī šāda atsauce jāpievieno to oficiālām publikācijām. Dalībvalstis nosaka metodes, kā izdarīt šādas atsauces.2. Dalībvalstis dara Komisijai zināmus savas valsts likumu galvenos noteikumus, kurus tās pieņem jomā, ko regulē šī direktīva.11. pantsŠī direktīva stājas spēkā divdesmitajā dienā pēc tās publikācijas Eiropas Kopienu Oficiālajā Vēstnesī.12. pantsŠī direktīva ir adresēta dalībvalstīm.Briselē, 1996. gada 19. martāPadomes vārdā —priekšsēdētājsW. Luchetti[1] OV C 321, 1.12.1995., 6. lpp.[2] OV C 32, 5.2.1996.[3] OV L 179, 7.8.1972., 2. lpp. Direktīva pēdējo reizi grozīta ar 1994. gada Iestāšanās aktu.[4] OV L 179, 7.8.1972., 1. lpp.--------------------------------------------------

Summary:
Statistiskie apsekojumi attiecībā uz piena produktiem
Statistiskie apsekojumi attiecībā uz piena produktiem
 
KOPSAVILKUMS:
Direktīva 96/16/EK — statistiskie apsekojumi attiecībā uz pienu un piena produktiem
KĀDS IR ŠĪS DIREKTĪVAS MĒRĶIS?
Ar to pieņem ES mēroga noteikumus par statistikas vākšanu attiecībā uz pienu* un piena produktiem. Ar to reglamentē ES piena un piena produktu tirgus īstermiņa un vidēja termiņa uzraudzību — lai to panāktu, ir nepieciešama uzticama un laicīgi saņemta informācija par neapstrādāta piena un tā sastāvdaļu ražošanu un izmantošanu (tai skaitā piena piegādi apstrādei un turpmāku piena produktu ražošanu).
Ar to atceļ iepriekšējo tiesību aktu (Direktīvu 72/280/EEK), kas vairākkārt tikusi grozīta.
SVARĪGĀKIE ASPEKTI
ES valstis ir atbildīgas par datu vākšanu un apsekojumu organizēšanu. Apsekojumi aptver saimniecības, kas ražo pienu, un divas uzņēmumu grupas:1.uzņēmumus un lauku saimniecības, kas iepērk pilnpienu (vai atsevišķos gadījumos piena produktus) vai nu tieši no lauku saimniecībām, vai arī no otrās uzņēmumu grupas (kas norādīta tālāk) ar mērķi pārvērst tos piena produktos;  2.uzņēmumus, kas savāc pienu vai krējumu, bet to neapstrādā, un pēc tam to nodod pārstrādei pirmajai uzņēmumu grupai (kas norādīta iepriekš).  Atkarībā no vācamās informācijas veida ES valstīm ir jāveic apsekojumi reizi mēnesī, reizi gadā vai reizi trīs gados. Direktīvā ir noteikti termiņi, līdz kuriem ES valstīm dažādo apsekojumu rezultāti jānosūta Eiropas Komisijai (Eurostat).
1997. gadā Eiropas Komisija pieņēma Lēmumu 97/80/EK, ar ko pieņem noteikumus Direktīvas 96/16/EK īstenošanai. Saraksts ar piena produktiem, uz kuriem attiecas Direktīva 96/16/EK, ir sniegts Lēmuma 97/80/EK I pielikumā. Šajā pielikumā ir arī sniegtas šo produktu definīcijas.
Lēmuma II pielikumā ir norādīti tabulu paraugi, kas jāizmanto, nosūtot datus Eurostat.
III pielikums satur aptauju par piena statistikas apkopošanu.
Apsekojumiem ir jābūt pilnīgiem attiecībā uz pienotavām, kuras savāc vismaz 95 % no katrā ES valstī savāktā govs piena, šo bilanci novērtējot, pamatojoties uz tipiskiem paraugiem vai citiem avotiem. ES valstis ir atbildīgas par to, lai tiktu iegūti pilnīgi un pietiekami precīzi rezultāti.
Katru gadu ES valstīm ir jānosūta ziņojums Eurostat, kurā iekļauta izmantotā aptauja un aprakstītas metodes, kas izmantotas iegūto datu transponēšanā Eurostat nosūtītajās tabulās. Direktīvas darbību reizi gadā pārskata ekspertu grupa.
KOPŠ KURA LAIKA ŠĪ DIREKTĪVA IR PIEMĒROJAMA?
Šī direktīva ir piemērojama kopš 1997. gada 1. janvāra. ES valstu tiesību aktos tā bija jātransponē līdz 1997. gada 1. janvārim.
GALVENIE TERMINI
Piens: govs, aitas, kazas un bifeļmātes piens.
PAMATDOKUMENTS
Padomes Direktīva 96/16/EK (1996. gada 19. marts) par statistiskajiem apsekojumiem attiecībā uz pienu un piena produktiem (OV L 78, 28.3.1996., 27.–29. lpp.)
Direktīvas 96/16/EK turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
SAISTĪTIE DOKUMENTI
Eiropas Parlamenta un Padomes Regula (EK) Nr. 1166/2008 (2008. gada 19. novembris), kas attiecas uz lauku saimniecību struktūras apsekojumiem un lauksaimnieciskās ražošanas metožu apsekojumu un ar ko atceļ Padomes Regulu (EEK) Nr. 571/88 (OV L 321, 1.12.2008., 14.–34. lpp.)
Skatīt konsolidēto versiju.
Komisijas Lēmums 97/80/EK (1996. gada 18. decembris), ar ko nosaka noteikumus Padomes Direktīvas 96/16/EK par piena un piena produktu statistikas pārskatiem ieviešanai (OV L 24, 25.1.1997., 26.–49. lpp.)
Skatīt konsolidēto versiju.
Pēdējo reizi atjaunots: 24.04.2018